Íme 2010 jelöltjei! - Kultúrpart
A 2010-es Grammyn 56 jelölést zsebelt be az EMI zenei család, melyek közül legtöbbet, szám szerint ötöt David Guetta kapott.
Az EMI új üdvöskéje, David Guetta világsikerét öt Grammy jelöléssel fokozza, az
amerikai TV-közönséget pedig élő fellépésével villanyozza majd fel a díjátadón. A további jelölések is igazolják az EMI stílushatárok nélküli sikerességét: Keith Urban négy, Willie Nelson és az “Oh Happy Day” három, a következő előadók pedig két-két jelöléssel büszkélkedhetnek: Lady Antebellum, Trace Adkins, Coldplay, Depeche Mode, Heather Headley. Jelöléseket többek között a következő előadók is kaptak: Alice In Chains, The Beatles, Beastie Boys, Dierks Bentley, Rosanne Cash, Robert Glasper, Norah Jones, Greg Kurstin, Smokie Norful, Katy Perry, Pet Shop Boys, Sir Simon Rattle, Röyksopp.
A zeneipar egyik legkiemelkedőbb díjátadója, a Grammy Award 2010-ben a Staples Centerben, Los Angelesben kerül megrendezésre január 31-én.
A Grammy jelölési koncertjén a világjáró előadó, DJ és producer, David Guetta a Black Eyed Peas tagjaival karöltve mutatta meg kreatív tehetségét a show nyitófellépésén. Az öt jelöléssel is büszkélkedhető David hármat a többszörös platinalemezes “One Love” albumért kapta, amely 17 ország toplistáján ért el első helyet. Guetta a “Legjobb elektronikus/dance album”, a “Legjobb remix felvétel”, a “Legjobb könnyűzenei felvétel”, a “Legjobb dance felvétel” címek mellett az “Év lemeze”, illetve az “Év felvétele” díjakért is versenybe száll, ez utóbbit a Black Eyed Peas “The E.N.D.” albumán folytatott munkásságáért. David Guetta Akonnal készített száma, a “Sexy Bitch” kislemeze az Egyesült Államokban többszörös platina lemez, és jelenleg a Billboard Hot 100 lista nyolcadik helyén áll. Guetta óriási sikerekkel kísért DJ turnéját egy szilveszteri óriás show-val ünnepli a los angeles-i sport arénában a “Tohether as One” fesztiválon, ahol 90 ezer rajongó előtt lép fel.
“Ezek a jelölések bizonyítják előadóink kiemelkedő kreativitását különböző stílusok, és földrészek felől” – mondta Elio Leoni-Sceti, az EMI zenei igazgatója.
A kétszeres Grammy-díjas Keith Urban négy díjra lett jelölve, többek között a “Legjobb Country album” címre a “Defying Gravity”-ért, illetve a “Legjobb férfi country énekes teljesítmény” díjra is a “Sweet Thing” című dalért. Urban – aki a “Legjobb férfi country előadó” díjat hozta el az American Music Award díjátadóról – nemrég jelentette meg hatodik albumát Defying Gravity címen, idei két első number one számával pedig már tizenegyre növelte toplistát vezető dalainak számát. Nemzetközi turnéját, az “Escape Together World Tour”-t Melbourne-ben indítja december 11-én.
Willie Nelson, a legendás énekes, és hétszeres Grammy díjas előadó két jelölést kapott albumára, amely az “American Classic” címet viseli, és ’78-as Grammy-díjas remekműve, a “Stardust” óta az első album, amin jazz standardeket játszik. Jelölésen osztozik Norah Jones-szal a “Baby It’s cold outside” című dal, illetve az Asleep at the wheel csapattal a “Willie and The Wheel” albumért.
A Lady Antebellum trió jelöléseit a “Legjobb country előadás duó, vagy csapat által”, illetve a “Legjobb dountry dal” kategóriákban kapta, épp egy hónappal a Country Music Association Awards-on begyűjtött “Év vokális csapata”, és “Év kislemeze” díjaik után. A csapat egyébként két éve az első csapat, aki a Billboard country “Hot” százának első tizesébe kerül. Az évtizedben ők a harmadik country csapat, akik feltűnnek a Hot-100 első tíz helyezésén belül. Tavaly a platinalemezes trió megkapta első két Grammy-díj jelölését, melyből az egyik a “Legjobb új előadó”.
Eddig hétszeres Grammy-díjas a brit Coldplay zenekar, akik ezt idén még kettővel növelhetik. Tavalyi hét jelölésükkel ők lettek minden idők legtöbb jelölést kapó csapata, melyeket többek között az “Év lemeze”, az “Év felvétele”, és az “Év dala” kategóriákban kaptak.
További kettővel növeli az EMI család jelöléseinek számát a Depeche Mode is, melyek a “Legjobb alternatív album” a remekül sikerült tizenkettedik stúdiólemezért, ami a “Sound of the Universe” címet kapta, illetve az album első kislemeze, a “Wrong” videójáért a “Legjobb zenei video”. Idei turnéjukra 2.1 millió néző volt világszerte kíváncsi.
Katy Perry idén másodszorra is indul a “Legjobb női pop énekesi előadás” díjért. Tavaly az “I Kissed a Girl” dal, 2010-ben a “Hot N Cold” dalának jelölésével indul a címért; mindkettő a debütáló “One of the boys” lemezről, ami két és fél millió példányban kelt el világszerte. Katy a Grammy jelöltek koncertjén műsorvezetőként működött közre, jelenleg pedig következő albumán dolgozik, melynek megjelenését a következő évre tervezi.
Az Alice In Chains zenekar igazi meglepetés-visszatérő 2009-ben. Jelölésüket a “Legjobb hard rock előadás” kategóriában kapták a bombasiker “Check My Brain” számért, ami új albumuk, a “Black Gives Way to Blue” első kislemezes dala volt. A listavezető dal húzásával, – ami a Spin magazin szerint az “egyik legfülbemászóbb dal az Alice In Chains történelme során” – az album a Billboard 200-as listáján az ötödik helyen nyitott 126 ezres első heti eladásával az Egyesült Államokban.
Rosanne Cash a Bruce Springsteennel közösen készített duett, a “Sea of Heartbreak” nyomán esélyes, ami a “The List” című új lemezének dala. Az album egy 12 feldolgozásból álló válogatás, melyet egy olyan százas listából választott ki, amit még tinédzserként kapott legendás country énekes apjától, Johnny Cash-től.
A háromszoros Grammy díjas Beastie Boys a “Legjobb Rap előadás duó, vagy csapat részéről” díjra esélyes idén, melyet a rapper Nas társaságában készítettek.
Az EMI-hoz tartozó Astralwerks kiadónál idén jelentette meg első kiadványát (összesen tizedik) a Pet Shop Boys, melynek címe “Yes”, ami kiérdemelte a “Legjobb elektronikus/dance album” kategóriában való jelölést. Ez a formáció ötödik Grammy jelölése. Szintén a kiadóhoz tartozó Röyksopp a “Legjobb remix” kategóriában indul a “The girl and the robot (Jean Elan Remix)” című átdolgozásukkal. A norvég duónak ez az első jelölése.
További jelöléseket is magáénak tudhat az EMI család klasszikus, instrumentális, illetve világzenei kategóriákban is többek között Sir Simon Rattle, Evgeny Kissin, Bebe, és Shaila Durcal remek munkáinak köszönhetően.
Díjak Zene Rock Pop Könnyűzene
https://kulturpart.hu/api/trackback/id/tr237865854